CELEX: 32016D1203(01)
Language: lv
Date: 2016-11-15 00:00:00
Title: Komisijas Lēmums (2016. gada 15. novembris) par nostāju, kas Eiropas Atomenerģijas kopienas vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu, no otras puses, attiecībā uz Stabilizācijas un asociācijas padomes lēmumu, ar ko pieņem tās reglamentu

3.12.2016   
               
               
                  LV
               
               
                  Eiropas Savienības Oficiālais Vēstnesis
               
               
                  C 453/7
               
            KOMISIJAS LĒMUMS
      (2016. gada 15. novembris)
      par nostāju, kas Eiropas Atomenerģijas kopienas vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu, no otras puses, attiecībā uz Stabilizācijas un asociācijas padomes lēmumu, ar ko pieņem tās reglamentu
      (2016/C 453/10)
      EIROPAS KOMISIJA,
      ņemot vērā Eiropas Atomenerģijas kopienas dibināšanas līgumu un jo īpaši tā 101. panta 3. punktu,
      tā kā:
      
                  (1)
               
               
                  Ar 126. pantu Stabilizācijas un asociācijas nolīgumā starp Eiropas Savienību un Eiropas Atomenerģijas kopienu, no vienas puses, un Kosovu (*1), no otras puses (“Nolīgums”), ir izveidota Stabilizācijas un asociācijas padome.
               
            
                  (2)
               
               
                  Nolīguma 127. panta 2. punktā ir noteikts, ka Stabilizācijas un asociācijas padomei ir jāpieņem savs reglaments.
               
            
                  (3)
               
               
                  Nolīguma 129. panta 1. punktā ir noteikts, ka Stabilizācijas un asociācijas komitejai (“komiteja”) ir jāpalīdz Stabilizācijas un asociācijas padomei.
               
            
                  (4)
               
               
                  Nolīguma 129. panta 2. punktā noteikts, ka Stabilizācijas un asociācijas padomei savā reglamentā ir jāparedz komitejas pienākumi un ka Stabilizācijas un asociācijas padome var jebkuras savas pilnvaras deleģēt komitejai.
               
            
                  (5)
               
               
                  Nolīguma 131. pantā ir paredzēts, ka Stabilizācijas un asociācijas padome var nolemt izveidot citas īpašas komitejas vai struktūras, kas tai var palīdzēt veikt tās pienākumus. Tajā turklāt paredzēts, ka Stabilizācijas un asociācijas padomei savā reglamentā ir jānosaka šādu komiteju un struktūru sastāvs un pienākumi un to, kā tām jādarbojas,
               
            IR NOLĒMUSI ŠĀDI.
      Vienīgais pants
      Nostājai, kas Eiropas Atomenerģijas kopienas vārdā jāieņem Stabilizācijas un asociācijas padomē, kura izveidota saskaņā ar Nolīguma 126. pantu, attiecībā uz Stabilizācijas un asociācijas padomes lēmumu, ar ko pieņem tās reglamentu, jābūt balstītai uz Stabilizācijas un asociācijas padomes lēmuma projektu, kas pievienots Padomes 2016. gada 18. jūlija Lēmumam (ES) 2016/1232, ar kuru formulē nostāju, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu, no otras puses, attiecībā uz Stabilizācijas un asociācijas padomes lēmumu, ar ko pieņem tās reglamentu (1).
      Nelielus grozījumus šajā lēmumā var pieņemt bez Komisijas papildu lēmuma.
      
         Briselē, 2016. gada 15. novembrī
         
            
               Komisijas vārdā –
            
            
               Komisijas loceklis
            
            Johannes HAHN
         
      
      
         (*1)  Šis nosaukums neskar nostājas par statusu un atbilst ANO DP rezolūcijai 1244/1999 un Starptautiskās tiesas atzinumam par Kosovas neatkarības deklarāciju.
      
         (1)  OV L 202, 28.7.2016., 27. lpp.